b'\n_START_ARTICLE_\nFiberglas\n_START_PARAGRAPH_\nFiberglas (ang. glass-reinforced plastic - GRP ali GFRP, nem. Glasfaserverst\xc3\xa4rkter Kunststoff - GFK) je lahek in mo\xc4\x8dan kompozitni material - sestavljen je iz plastike (polimer), ki je oja\xc4\x8dana s steklenimi vlakni._NEWLINE_Plastika je lahko duromer (termoset) - najpogosteje se uporablja epoksi, poliester, vinilester ali pa termoplastiko._NEWLINE_Fiberglas je mo\xc4\x8dan in lahek material, zato se uporablja na \xc5\xa1tevilnih podro\xc4\x8djih. Ni sicer tako mo\xc4\x8dan kot karbonska vlakna, je pa manj krhek in materiali za izdelavo so cenej\xc5\xa1i. Fiberglas se da sorazmerno lahko oblikovati v \xc5\xbeeleno obliko._NEWLINE_Za razliko od steklenih vlaken, ki se uporabljajo za insulacijo mora biti fiberglas steklo povsem brez defektov.'